CELEX: 
Language: hu
Date: 2020-10-14 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2016/429 európai parlamenti és tanácsi rendeletnek a szárazföldi állatoktól származó állati eredetű termékek Unión belüli mozgatására vonatkozó állategészségügyi, bizonyítványkiállítási és bejelentési követelmények tekintetében történő kiegészítéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az Európai Parlament és a Tanács fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló 2016. március 9-i (EU) 2016/429 rendelete
                  1
                („állategészségügyi rendelet”) megállapítja a fertőző állatbetegségekre irányadó szabályokat. A IV. rész I. címének 6. fejezete meghatározza az állati eredetű termékek Unión belüli előállítására, feldolgozására és forgalmazására vonatkozó szabályokat. A 6. fejezet ezenkívül több felhatalmazást is ad a Bizottság számára felhatalmazáson alapuló jogi aktusok elfogadására az említett rendeletben már megállapított szabályok kiegészítése céljából.
            
            
               Az e felhatalmazások hatálya alá tartozó kérdések egy részét már szabályozza az (EU)2016/429 európai parlamenti és tanácsi rendeletnek a bizonyos jegyzékbe foglalt betegségek megelőzésére és az e betegségekkel szembeni védekezésre vonatkozó szabályok tekintetében történő kiegészítéséről szóló, 2019. december 17-i (EU) 2020/687 felhatalmazáson alapuló bizottsági rendelet
                  2
               . Az (EU) 2020/687 felhatalmazáson alapuló rendelet az (EU) 2016/429 rendelet 9. cikke (1) bekezdésének a), b) és c) pontjában említett és az egyes betegségmegelőzési és járványvédelmi szabályoknak a jegyzékbe foglalt betegségek kategóriáira történő alkalmazásáról, valamint a jegyzékbe foglalt betegségek terjedésére nézve számottevő kockázatot jelentő fajok és fajcsoportok jegyzékének megállapításáról szóló (EU) 2018/1882 bizottsági végrehajtási rendeletben
                  3
                meghatározott A, B és C kategóriájú betegségek előfordulása esetén létrehozott, korlátozás alatt álló körzetekben előállított vagy feldolgozott állati eredetű termékek szállítmányainak mozgatásával kapcsolatos járványvédelmi intézkedésekre vonatkozó, kockázatcsökkentő intézkedéseket és korlátozásokat is magukban foglaló kiegészítő szabályokat állapít meg. 
            
            
               E felhatalmazáson alapuló rendelettervezet célja ezért az (EU) 2020/687 felhatalmazáson alapuló bizottsági rendelet által a szárazföldi állatoktól származó állati eredetű termékek szállítmányainak Unión belüli mozgatásával kapcsolatosan nem szabályozott kérdések szabályozása egyes, jegyzékbe foglalt betegségek és új betegségek megelőzése és az ellenük való védekezés összefüggésében. Ez a felhatalmazáson alapuló rendelettervezet ugyanazt a megközelítést követi, mint az (EU) 2019/429 rendelet előtt elfogadott, az állati eredetű termékek forgalmazására vonatkozó feltételeket megállapító uniós jogi aktusok, mivel a bennük megállapított szabályok hatékonynak bizonyultak az említett betegségek Unión belüli elterjedésének megelőzésében. Ez a felhatalmazáson alapuló rendelettervezet különösen az emberi fogyasztásra szánt állati eredetű termékek termelésére, feldolgozására, forgalmazására és behozatalára irányadó állategészségügyi szabályok megállapításáról szóló, 2002. december 16-i 2002/99/EK tanácsi irányelv
                  4
                megközelítését követi.
            
            
               Ez a felhatalmazáson alapuló rendelettervezet az (EU) 2016/429 rendelettel létrehozott új állategészségügyi jogi kereten belül kerül elfogadásra, amely nagyobb összhangot biztosít az állategészségügyi követelmények tekintetében, és nagyobb rugalmasságot tesz lehetővé a tagállamok illetékes hatóságai számára.
            
            
               Ez a felhatalmazáson alapuló rendelettervezet elsősorban az (EU) 2016/429 rendeletet kiegészítő alábbi szabályokat állapítja meg a szárazföldi állatoktól származó állati eredetű termékek szállítmányainak Unión belüli szállítására vonatkozó állategészségügyi, bizonyítványkiállítási és bejelentési követelmények tekintetében:
            
            
               a)a gazdasági szereplők kötelezettségei az említett szállítmányok mozgatása tekintetében;
            
            
               b)az említett szállítmányokat kísérő állategészségügyi bizonyítványokban feltüntetendő információk;
            
            
               c)a felelős személyek által az illetékes hatóságnak az említett szállítmányok mozgására vonatkozó előzetes bejelentés céljára benyújtandó információk; 
            
            
               d)áramkimaradás vagy a TRACES egyéb zavara esetén az említett szállítmányok mozgatására vonatkozó bejelentést érintő vészhelyzeti eljárások. 
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               A Bizottság e felhatalmazáson alapuló rendelettervezet tartalmát megküldte az állategészségügyi szakértői csoport (E00930) tagjainak. A felhatalmazáson alapuló rendelet tervezetét ezenkívül az Európai Parlament és a Tanács is megkapta, és a tervezethez egyik intézmény sem fűzött észrevételt. 
            
            
               Ezenkívül a 2020. augusztus 17. és 2020. szeptember 15. közötti időszakban a minőségi jogalkotás visszajelzési mechanizmusa keretében észrevételeket gyűjtöttek az érdekelt felektől a felhatalmazáson alapuló rendelet tervezetével kapcsolatban. Összesen 5 visszajelzés érkezett: egy-egy nemzeti hatósági és polgári, valamint 3 névtelen vélemény. A felhatalmazáson alapuló rendelet tervezetének kidolgozásakor figyelembe vettük a különböző érdekelt felektől a konzultációs tevékenységekkel összefüggésben kapott észrevételeket.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               Ezt a felhatalmazáson alapuló rendeletet az (EU) 2016/429 rendelet keretében és különösen annak 166. cikke (3) bekezdése, 168. cikke (3) bekezdése, és 169. cikke (5) bekezdése alapján kell elfogadni.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2020.10.14.)
            
            
               az (EU) 2016/429 európai parlamenti és tanácsi rendeletnek a szárazföldi állatoktól származó állati eredetű termékek Unión belüli mozgatására vonatkozó állategészségügyi, bizonyítványkiállítási és bejelentési követelmények tekintetében történő kiegészítéséről
            
         
         
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel a fertőző állatbetegségekről és egyes állategészségügyi jogi aktusok módosításáról és hatályon kívül helyezéséről szóló, 2016. március 9-i (EU) 2016/429 európai parlamenti és tanácsi rendeletre
                  5
                („állategészségügyi rendelet”) és különösen annak 166. cikke (3) bekezdésére, 168. cikke (3) bekezdésére és 169. cikke (5) bekezdésére,
            
            
               mivel:
            
            
               (1)Az (EU) 2016/429 rendelet szabályokat állapít meg többek között a szárazföldi állatoktól származó állati eredetű termékek Unión belüli előállítására, feldolgozására és forgalmazására vonatkozóan. Előírja továbbá, hogy a Bizottságnak felhatalmazáson alapuló jogi aktusokat kell elfogadnia az említett rendeletben már megállapított szabályokat kiegészítő részletes követelményekről és különösen a megelőző, többek között kockázatcsökkentő intézkedésekről, a szárazföldi állatoktól származó állati eredetű termékek szállítmányainak mozgatására vonatkozó korlátozásokról, valamint az ilyen mozgások előzetes bejelentéséről annak biztosítása érdekében, hogy az ilyen termékek ne okozzák a jegyzékbe foglalt vagy új betegségek Unión belüli terjedését.
            
            
               (2)Emellett az e jogi aktusban megállapított szabályoknak figyelembe kell venniük az (EU) 2016/429 rendelet előtt elfogadott uniós jogi aktusokban és különösen a 2002/99/EK tanácsi irányelvben a szárazföldi állatoktól származó állati eredetű termékek szállítmányainak Unión belüli mozgatására vonatkozóan meghatározott uniós szabályokat, mivel azok hatékonynak bizonyultak az állatbetegségek terjedése elleni küzdelemben. Az e jogi aktusban megállapított szabályoknak figyelembe kell venniük az említett korábbi jogi aktusokban megállapított szabályok alkalmazása során szerzett tapasztalatokat is, és a szabályokat hozzá kell igazítani az (EU) 2016/429 rendeletben meghatározott, állategészégügyre vonatkozó új jogszabályi kerethez.
            
            
               (3)Az (EU) 2016/429 rendelet 166. cikke megállapítja a felelős személyek általános állategészségügyi kötelezettségeit a szárazföldi állatoktól származó állati eredetű termékek előállításának, feldolgozásának és forgalmazásának minden szakaszában, beleértve e termékek szállítmányainak Unión belüli mozgatását is. Megállapítja különösen a felelős személyek kötelezettségeit a jegyzékbe foglalt betegségek és az új betegségek terjedésével kapcsolatban, különösen abban az esetben, ha az említett termékek előállításának vagy feldolgozásának helye szerinti illetékes hatóság vészhelyzeti intézkedéseket vagy forgalmi korlátozásokat vezetett be. A jegyzékbe foglalt betegségek és az új betegségek terjedésének megfékezése ezért nemcsak a felelős személyek kötelezettsége, hanem az illetékes hatóságé is. E rendeletnek ezért egyértelműen köteleznie kell a felelős személyeket arra, hogy csak az illetékes hatóság engedélyének megszerzését követően és az engedélyben előírt feltételeknek megfelelően mozgassák az ilyen termékek olyan szállítmányait, amelyeket vészhelyzeti intézkedések vagy forgalmi korlátozások hatálya alá tartozó helyeken állítottak elő vagy dolgoztak fel. 
            
            
               (4)Az (EU) 2016/429 rendelet 168. cikke bizonyos tájékoztatási követelményeket állapít meg a szárazföldi állatoktól származó állati eredetű termékek szállítmányainak mozgatásához szükséges állategészségügyi bizonyítvány tekintetében, és felhatalmazza a Bizottságot arra, hogy az ezeket az információkat kiegészítő, felhatalmazáson alapuló jogi aktusokat fogadjon el. E rendeletnek ezért információs követelményeket kell megállapítania az (EU) 2016/429 rendelet 166. cikkének (2) bekezdésében említett vészhelyzeti intézkedések vagy forgalmi korlátozások hatálya alá tartozó helyeken előállított és feldolgozott ilyen termékek szállítmányait kísérő állategészségügyi bizonyítvány tekintetében. Ennek ki kell terjednie az illetékes hatóság által az ilyen szállítmányok mozgatására vonatkozóan megállapított feltételek teljesítésével kapcsolatos információkra is. Az e rendeletben meghatározandó tájékoztatási követelményeket figyelembe kell venni a szárazföldi állatok és szaporítóanyagaik egyes kategóriáira vonatkozó hatósági bizonyítványminták, hatósági tanúsítványok és nyilatkozatminták tekintetében az (EU) 2017/625 rendelet és az (EU) 2016/429 („állategészségügyi rendelet”) egységes alkalmazását biztosító szabályokat megállapító külön végrehajtási jogi aktusban meghatározott, állati eredetű termékekre vonatkozó állategészségügyi bizonyítványmintában.
            
            
               (5)Az (EU) 2016/429 rendelet 169. cikke megállapítja a szárazföldi állatoktól származó állati eredetű termékek más tagállamokba történő szállításának előzetes bejelentésére vonatkozó szabályokat, és felhatalmazza a Bizottságot arra, hogy felhatalmazáson alapuló jogi aktusokat fogadjon el az ilyen előzetes bejelentéssel kapcsolatos tájékoztatási követelményekre, valamint az áramkimaradás vagy a TRACES egyéb zavara esetén az előzetes bejelentést érintő vészhelyzeti eljárásokra vonatkozóan. E rendeletnek ezért az előzetes bejelentés vonatkozásában meg kell határoznia a felelős személyek tájékoztatási kötelezettségeit. Az előzetes bejelentésben megadott információk annak érdekében történő harmonizálása céljából, hogy a rendeltetési hely szerinti illetékes hatóság minden szükséges adatot megkapjon a szállítmányról, e rendeletben meg kell állapítani az előzetes bejelentés tartalmára vonatkozó követelményeket – az (EU) 2016/429 rendelettel összhangban előírt helyzetek és azon feltételek alapján, amelyeknek az állati eredetű termékeknek meg kell felelniük ahhoz, hogy a más tagállamokba irányuló mozgatásuk megengedhető legyen –, valamint az ilyen bejelentésekkel kapcsolatos vészhelyzeti eljárások részleteit is. 
            
            
               (6)Mivel a TRACES rendszer az (EU) 2017/625 rendelet 131–136. cikkében említett, a hatósági ellenőrzések információkezelési rendszerét alkotó számítógépes rendszer integrált eleme, az (EU) 2019/1715 bizottsági végrehajtási rendeletben
                  6
                megállapított szabályoknak megfelelően a hatósági ellenőrzések információkezelési rendszerére vonatkozóan megállapított készenléti intézkedéseket kell alkalmazni.
            
            
               (7)Ez a rendelet teljeskörűen szabályozza a szárazföldi állatoktól származó állati eredetű termékek szállítmányai Unión belüli mozgatásának állategészségügyi szempontjait, az ilyen szállítmányokat kísérő állategészségügyi bizonyítvány tartalmát és az előzetes bejelentési kötelezettségeket. Mivel ezeket a szabályokat együttesen kell alkalmazni és egymással összefüggnek, alkalmazásuk megkönnyítése, az átláthatóság és a szabályok megkettőzésének elkerülése érdekében azokat egyetlen jogi aktusban, nem pedig több kereszthivatkozással ellátott külön jogi aktusban kell meghatározni. Ez összhangban van az (EU) 2016/429 rendelettel elfogadott megközelítéssel is.
            
            
               (8)Ezt a rendeletet az (EU) 2016/429 rendelet alkalmazásának kezdőnapjával összhangban 2021. április 21-től kell alkalmazni,
            
            
               ELFOGADTA EZT A RENDELETET:
            
            
               1. cikk
            
            
               Tárgy és hatály
            
            
               Ez a rendelet kiegészíti az (EU) 2016/429 rendeletben meghatározott, a szárazföldi állatoktól származó állati eredetű termékek szállítmányainak Unión belüli szállítására vonatkozó szabályokat a következők tekintetében:
            
            
               a)az (EU) 2016/429 rendelet 166. cikkének (2) bekezdésében említett vészhelyzeti intézkedések vagy forgalmi korlátozások hatálya alá tartozó létesítményekben, élelmiszer-vállalkozásokban vagy övezetekben előállított vagy feldolgozott szárazföldi állatoktól származó állati eredetű termékek szállítmányainak Unión belüli mozgatására vonatkozó, a felelős személyekre vonatkozó kötelezettségek; 
            
            
               b)az (EU) 2016/429 rendelet 167. cikkének (1) bekezdésében előírt állategészségügyi bizonyítványra vonatkozó tájékoztatási követelmények (állategészségügyi bizonyítvány);
            
            
               c)az (EU) 2016/429 rendelet 169. cikkének (1) bekezdésében előírt, az említett szállítmányok más tagállamokba történő mozgatására vonatkozó előzetes bejelentésre vonatkozó tájékoztatási követelmények (előzetes bejelentés);
            
         
         
            
               d)az (EU) 2016/429 rendelet 169. cikkének (1) bekezdésében előírt vészhelyzeti eljárások az említett szállítmányok áramkimaradás vagy a TRACES egyéb zavarai esetén történő mozgatásának előzetes bejelentésére. 
            
            
               2. cikk
            
            
               Az állati eredetű termékek szállítmányait mozgató felelős személyek kötelezettségei
            
            
               A felelős személyek az (EU) 2016/429 rendelet 166. cikkének (2) bekezdésében említett vészhelyzeti intézkedések vagy forgalmi korlátozások hatálya alá tartozó szárazföldi állatoktól származó állati eredetű termékek szállítmányait csak akkor mozgathatják az Unión belül, ha: 
            
            
               a)a mozgatást a rendeltetési hely szerinti illetékes hatóság engedélyezte; valamint 
            
            
               b)a szállítmányok megfelelnek az a) pontban előírt engedélyezési feltételeknek.
            
            
               3. cikk
            
            
               Állategészségügyi bizonyítvány állati eredetű termékek szállítmányainak mozgatásához
            
            
               Az (EU) 2016/429 rendelet 168. cikkének (1) bekezdésében előírt információkon kívül az állategészségügyi bizonyítványnak tartalmaznia kell az e rendelet mellékletében meghatározott információkat is.
            
            
               4. cikk
            
            
               A felelős személyek tájékoztatási kötelezettsége az állati eredetű termékek szállítmányainak tagállamok közötti mozgatására vonatkozó előzetes bejelentés tekintetében
            
            
               Az előzetes bejelentésben a felelős személyek az (EU) 2016/429 rendelet 168. cikkének (1) bekezdésében előírt információkon túlmenően a származási tagállam illetékes hatósága rendelkezésére bocsátják az e rendelet mellékletében meghatározott információkat, és ezt az e rendelet 1. cikkében említett állati eredetű termékek minden egyes szállítmányára vonatkozóan megteszik.
            
            
               5. cikk
            
            
               Eljárás válsághelyzet esetén
            
            
               Áramkimaradás vagy a TRACES egyéb zavara esetén az e rendelet 1. cikkében említett, más tagállamba mozgatandó állati eredetű termékek szállítmányainak származási helye szerinti illetékes hatóságnak meg kell felelnie az (EU) 2019/1715 végrehajtási rendelet 46. cikkében a TRACES és a tagállamok nemzeti rendszerei számára a hatósági ellenőrzések információkezelési rendszerének nem tervezett vagy tervezett leállása esetére létrehozott készenléti rendelkezéseknek.
            
            
               6. cikk
            
            
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2021. április 21-től kell alkalmazni.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
         
         
            
               Kelt Brüsszelben, -án/-én. 2020.10.14.
            
            
               
                     a Bizottság részéről
               
               
                     elnök
                     Ursula VON DER LEYEN
               
               
            
         
         
            
                  
                     (1)
                  
                        HL L 84., 2016.3.31., 1. o. 
               
               
                  
                     (2)
                  
                        HL L 174., 2020.6.3., 64. o. 
               
               
                  
                     (3)
                  
                        HL L 308., 2018.12.4., 21. o.
               
               
                  
                     (4)
                  
                        HL L 18., 2003.1.23., 11. o.
               
               
                  
                     (5)
                  
                        HL L 84., 2016.3.31., 1. o.
               
               
                  
                     (6)
                  
                        A Bizottság (EU) 2019/1715 végrehajtási rendelete (2019. szeptember 30.) a hatósági ellenőrzések információkezelési rendszerének és a rendszer elemeinek működésére vonatkozó szabályok megállapításáról (a hatósági ellenőrzések információkezelési rendszeréről szóló rendelet) (HL L 261., 2019.10.14., 37. o.).
               
            
      
    ---documentbreak--- 
      
         
         
            
               MELLÉKLET
            
            
               A szárazföldi állatokból származó állati eredetű termékek szállítmányainak Unión belüli mozgatását kísérő állategészségügyi bizonyítványban feltüntetendő információk
            
            
               a)a feladó és a címzett neve és címe;
            
            
               b)a feladó létesítmény vagy hely neve és címe;
            
            
               c)a rendeltetési létesítmény vagy hely neve és címe;
            
            
               d)az állati eredetű termékek leírása, ideértve a következőket:
            
            
               i.a terméknek az (EU) 2020/687 felhatalmazáson alapuló rendelet 2. cikkében meghatározott kategóriája:
            
            
               –friss hús (szükség esetén a kategória megjelölésével);
            
            
               –húskészítmények;
            
            
               –belek;
            
            
               –nyers tej, kolosztrum és kolosztrumalapú termékek;
            
            
               –tejtermékek;
            
            
               –tojás;
            
            
               –tojástermékek;
            
            
               –összetett élelmiszer-készítmények (az állati eredetű összetevők feltüntetésével)
            
            
               ii.az állatfaj, amelyből az állati eredetű terméket előállították;
            
            
               iii.a nyersanyag származási helye szerinti tagállam vagy régió;
            
            
               iv.az(ok) a kezelés(ek), amely(ek)nek az állati eredetű terméket alávetették;
            
            
               v.ha szükséges, az állati eredetű terméken feltüntetett jelölés;
            
         
         
            
               vi.gyűjtésük vagy feldolgozásuk helye és időpontja;
            
            
               e)az állati eredetű termékek mennyisége;
            
            
               f)az állategészségügyi bizonyítvány kiállításának időpontja és helye; a hatósági állatorvos neve, beosztása és aláírása; valamint a szállítmány származási helye szerinti illetékes hatóság bélyegzője;
            
            
               g)a feladási helyen lévő létesítményben, élelmiszer-vállalkozásban vagy övezetben mozgatási korlátozásokat okozó, jegyzékbe foglalt betegség vagy új betegség neve;
            
            
               h)az e rendelet 2. cikkében említett engedély megadására vonatkozó feltételeknek való megfelelés részletei, és vagy:
            
            
               i. az említett feltételeket előíró, a Bizottság által elfogadott vonatkozó jogi aktus címe és az Európai Unió Hivatalos Lapjában való kihirdetésének időpontja; vagy
            
            
               ii. az említett feltételeket előíró, az illetékes hatóság által jóváhagyott és nyilvánosságra hozott jogi aktusra vagy utasításra való hivatkozás.